**ՀԱՅՏԱՐԱՐՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՍԱՀՄԱՆԱՅԻՆ ՊԵՏԱԿԱՆ ՎԵՐԱՀՍԿՈՂՈՒԹՅԱՆ ՀԱՄԱԿԱՐԳՄԱՆ ԲԱԺՆՈՒՄ ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ**

 **Ծրագրով նախատեսված աշխատանքների համառոտ նկարագիրը**

Փորձագետն իրեն հանձնարարված ոլորտում՝

1. շրջանակային համաձայնագրերի միջոցով փորձաքննության ծառայություններ ձեռք բերելու յուրաքանչյուր դեպքում համակարգչային ծրագրի միջոցով` պատահականության սկզբունքով, շրջանակային համաձայնագրեր կնքած մասնակիցներից ընտրում է համապատասխան լաբորատորիաները,
2. ուսումնասիրում է լաբորատորիաների կողմից տրամադրվող լաբորատոր փորձաքննությունների արձանագրությունների վերաբերյալ տեղեկատվությունը և այն մուտքագրում էլեկտրոնային բազա,
3. կազմում է Բաժին մակագրված գրագրություններին ի պատասխան գրություններ, նախապատրաստում առաջարկություններ, տեղեկանքներ, հաշվետվություններ, զեկու­ցագրեր և այլ գրություններ,
4. ուսումնասիրում է սահմանային պետական վերահսկողության բաժինների գործունեությանն առնչվող իրավական ակտերը և առաջարկություններ ներկայացնում առկա օրենսդրական բացերը վերացնելու ուղղությամբ,
5. ուսումնասիրում է Տեսչական մարմնի կողմից ներմուծվող սննդամթերքի փորձաքննություն կատարած կազմակերպությունների հետ կնքված փորձաքննության ծառայությունների մատուցման շրջանակային համաձայնագրերը, ինչպես նաև կազմակերպությունների կողմից դուրս գրված հարկային հաշիվները և հանձնման-ընդունման արձանագրությունները։ Ուսումնասիրության արդյունքում անհամապատասխանությունների կամ այլ խնդիրների հայտնաբերման դեպքում ներկայացնում է մանրամասն տեղեկատվություն, ինչպես նաև առաջարկություն խնդրի կանոնակարգման վերաբերյալ,
6. առկա հնարավորությունների շրջանակներում իրականացնում է լաբորատոր փորձաքննությունների համար վճարների մասով նախկինում գոյացած պարտավորությունների հիմքերի վերհանում, վերլուծություն, վերջինիս արդյունքների հիման վրա ներկայացնում է առաջարկություններ։

Փորձագետին նախատեսվում է ներգրավել՝ **պայմանագիր կնքելու օրվանից վեց ամիս ժամկետով:**

**Փորձագետին ներկայացվող պահանջները**

* բարձրագույն կրթություն,
* լաբորատոր փորձաքննությունների ոլորտին առնչվող առնվազն երկու տարվա աշխատանքային ստաժ
* համակարգչով աշխատելու հմտություններ,
* Հայաստանի Հանրապետության «Սննդամթերքի անվտանգության մասին», Սննդամթերքի անվտանգության պետական վերահսկողության մասին օրենքների, Հայաստանի Հանրապետության կառավարության 2014 թվականի հոկտեմբերի 16-ի N 1142-Ն, 2013 թվականի նոյեմբերի 14-ի N 1228-Ն, 2013 թվականի փետրվարի 21-ի N 218-Ն որոշման, սանիտարական, անասնաբուժասանիտարական և բուսասանիտարական ոլորտների Եվրասիական տնտեսական միության (Մաքսային միության) հանձնաժողովի իրավական բնույթի նորմատիվ իրավական ակտերի իմացություն։

**Փորձագետի պարտականությունները**

Բարեխղճորեն կատարել պայմանագրով ստանձնած աշխատանքները, պահպանել աշխատակազմի ներքին կարգապահական կանոնները, աշխատանքային կարգապահությունը, աշխատանքի պաշտպանության և անվտանգության ապահովման միջոցները, իրականացնել աշխատանքային օրենսդրությամբ, «Հանրային ծառայության մասին» ՀՀ օրենքով և պայմանագրով իրեն վերապահված պարտականությունները:

**Ընտրություն կատարելու եղանակը` դիմում ներկայացրած քաղաքացիների փաստաթղթերի ուսումնասիրություն:**

**Փաստաթղթերի ներկայացման վերջնաժամկետն է` 2024 թվականի օգոստոսի 21-ը։**

Չի թույլատրվում պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

Դիմող ՀՀ քաղաքացիները սննդամթերքի անվտանգության տեսչական մարմին (ք. Երևան, Կոմիտասի պող., 49/2) պետք է ներկայացնեն հետևյալ փաստաթղթերը`

1. գրավոր դիմում (ձևը լրացվում է փաստաթղթերը ներկայացնելիս),
2. անձնագրի և հանրային ծառայության համարանիշը հավաստող փաստաթղթերի պատճենները,
3. կրթությունը հավաստող պետական նմուշի փաստաթղթի (փաստաթղթերի) պատճենը (պատճենները),
4. արական սեռի անձինք նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը՝ բնօրինակի հետ միասին, կամ համապատասխան տեղեկանք,
5. մեկ լուսանկար 3x4 սմ չափսի,
6. համառոտ CV:

 **ՀՀ քաղաքացին փաստաթղթերը հանձնում է անձամբ՝ ներկայացնելով անձնագիր կամ ուղարկում է snund@ssfs.am էլեկտրոնային հասցեին՝ կայքից ներբեռնելով դիմումի ձևը:**

 **Փաստաթղթերն ընդունվում են ամեն օր՝ ժամը 9:30-ից մինչև 12:30, բացի շաբաթ և կիրակի օրերից:**

 **Լրացուցիչ տեղեկություններ ստանալու համար կարող են դիմել Տեսչական մարմին /ք.Երևան, Կոմիտասի պողոտա 49/2, հեռ. 012-40-40-57/ ներքին համար՝ 188/:**